Maqsut Narikbayev University-де MIND ғылыми-талдау орталығы ашылды
DATE: 18:31, 15 Ақпан 2024 | GMT +5
TITLE: Maqsut Narikbayev University-де MIND ғылыми-талдау орталығы ашылды
URL: https://kaz.inform.kz/news/maqsut-narikbayev-university-de-mind-gilimi-taldau-ortaligi-ashildi-4a69f7/
META: DATE: 18:31, 15 Ақпан 2024 | GMT +5
TOTAL WORDS: 306
AUTHOR(S):
TEXT: MIND-тың ұстанымы – Орталық Азия мен жалпы әлемде тұрақты даму мақсатына жетуге ұмтылу және қолданбалы зерттеулер үшін сарапшыларды біріктіру. Сондай-ақ, талдау орталығының құндылықтары жүргізіліп жатқан зерттеулердің тәуелсіздігінен, академиялық адалдықтан, ынтымақтастық пен серіктестіктен, ашықтықтан, қоғаммен байланыстан және нәтижелерге қол жеткізуден тұрады. Орталықтың мақсаты – Тәуелсіз қолданбалы зерттеулер жүргізу, стратегиялық шешімдер қабылдау сапасын дамыту, кеңес беру, әріптестік орнату және MIND институционалдық тұрақтылығын қамтамасыз ету. Фото: Maqsut Narikbayev University баспасөз қызметі. MIND бейтарап аналитика шығаратын тәуелсіз идеялар фабрикасы екенін және Maqsut Narikbayev University профессорлық-оқытушылық құрамының әлеуетіне сүйенетінін айта кету керек. Айта кету керек, MIND орталығы MNU мен Қазақстан Республикасы Парламенті Сенатының бірлескен жобалық кеңсесі, бұл халық пен бизнестің кең топтарының биліктің заң шығарушы тармағымен байланысын қамтамасыз етеді және өзекті заңнамалық бастамаларды әзірлеуге ықпал етеді. Фото: Maqsut Narikbayev University баспасөз қызметі. ҚР Ғылым және жоғары білім министрі Саясат Нұрбек өз сөзінде күрделі геосаяси, экономикалық және өңірлік жағдайларда аналитика, сараптамамен жұмыс істеудің өзектілігін атап өтті. Сондай-ақ ол Ғылым және жоғары білім министрлігі MIND ғылыми-талдау орталығының жобалары мен бастамаларын қолдауға дайын екенін айтты. Іс-шара аясында MIND-тің кейбір ғылыми зерттеулерінің нәтижесі таныстырылды және соңында ғылыми орталық бойынша экскурсия өткізілді. Оның барысында бірқатар халықаралық ұйымдармен, мемлекеттік органдармен және квазимемлекеттік компаниялармен әріптестік келісімдер жасалды. Maqsut Narikbayev University Басқарма төрағасы Талғат Нәрікбаев өз сөзінде ғылыми орталықтың ашылуына келген барлық қатысушыларға алғысын білдірді. Фото: Maqsut Narikbayev University баспасөз қызметі. «Қазіргі уақытта университет оқытушылық бағыттан зерттеу бағытына көшуге арналған жаңа даму стратегиясын әзірледі. Ал MIND қолданбалы ғылыми-зерттеу орталығы осы стратегияның ажырамас бөлігі», - деді ол. MIND талдау орталығының жетекшісі Альтаир Ахметов құттықтау сөзінде қоғамды, бизнесті және мемлекеттік органдарды талқылауға және бірлескен шешімдерді әзірлеуге тарту арқылы халық үніне құлақ асатын мемлекет тұжырымдамасын іске асыратынын атап өтті. Фото: Maqsut Narikbayev University баспасөз қызметі. Қолданбалы ғылыми-зерттеу орталығының ашылу салтанатына Үкімет Аппаратының, орталық мемлекеттік органдардың, халықаралық ұйымдар мен дипломатиялық өкілдіктердің, жергілікті атқарушы органдардың, талдау орталықтарының, жоғары оқу орындарының және БАҚ-ның өкілдері қатысты
